OpenLLM-France/wikimedia huggingface dataset:
# Carles Pons Forés

Carles Pons Forés (Vilafranca, Alt Maestrat, 27 de novembre de 1955 - 25 de març de 1999) fou un mestre, actor, dramaturg, director i escriptor de Vilafranca (País Valencià). El seu nom està vinculat a l'Aula de Teatre i Dansa de la Universitat Jaume I. Els seus inicis en el teatre van ser de la mà de la companyia La Xula. Va interpretar papers per a televisions com TVV, Antena 3 i TVE. Va pertànyer al Centre Dramàtic de la Generalitat. Des de la seua mort, ha rebut diversos homenatges. També va tindre un vessant pedagògic participant en campanyes com l'Aplec dels Ports o "Teatre a l'Escola", impulsada per la Diputació Provincial de Castelló. De fet, després d'un període de docència, el 1984 va ser nomenat assessor artístic del CEP de Castelló (Centre de Formació Permanent del Professorat que avui en dia s'anomena CEFIRE Territorial de Castelló) des d'on va coordinar diferents activitats de formació com els tallers d'animació lectora, de didàctica del teatre i de poesia per a docents.
Com a autor teatral contemporani cal destacar les seues obres "Puja't al carro", una peça molt amena i didàctica sobre la història del teatre; "Baco, Eros i Fortuna", on va saber adaptar els clàssics tot donant-los un toc ben mediterrani; “Baixar al moro”, versió valenciana de l'arxiconeguda “Bajarse al moro” de Jose Luis Alonso de Santos; “L'aniversari de D. Eduardo”, homenatge al sainetista valencià Eduard Escalante; “El llibre de la selva”, adaptació teatral per a públic jove del clàssic de R. Kipling que va triomfar al Centre Teatral Escalante; i “Chapao”, sobre la realitat d'un barri marginal de la ciutat de València.

## Referències

* ↑ País, Ediciones El «Fallece el actor Carles Pons mientras acababa su último guión» (en castellà). El País [Madrid], 26-03-1999. ISSN: 1134-6582.
* 1 2 3 Bosch, Manolo. «20 años sin Carles Pons; 63 años con Carles Pons». [Consulta: 24 febrer 2020].
* ↑ «Aula de Teatre Carles Pons». Arxivat de l'original el 2020-02-24. [Consulta: 24 febrer 2020].
* ↑ País, Ediciones El «Tribuna | Una vida bella, la de Carles Pons» (en castellà). El País [Madrid], 28-03-1999. ISSN: 1134-6582.
* ↑ País, Ediciones El «Vilafranca rinde homenaje al actor desaparecido Carles Pons» (en castellà). El País [Madrid], 25-06-1999. ISSN: 1134-6582.
* ↑ Bosch, Manolo. «La Big Band UJI se despide hasta el nuevo curso». [Consulta: 24 febrer 2020].
* ↑ Mediterráneo, El Periódico. «Castelló rinde homenaje al intérprete Carles Pons en el Teatro Raval» (en castellà). [Consulta: 24 febrer 2020].
* ↑ «Autor: Carles Pons Forés. Muestra de Teatro Español de autores contemporáneos» (en castellà). Muestra de Teatro de Alicante, XVII Muestra. Arxivat de l'original el 2020-02-02. [Consulta: 24 febrer 2020].
* ↑ «Centre Teatral Escalante». Web. [Consulta: 24 febrer 2020].
# Portada/efemèride juliol 18

Àngel Guimerà
« 17 de juliol · 18 de juliol · 19 de juliol »
# Lautaro Germán Acosta

Lautaro Acosta (Glew, província de Buenos Aires, Argentina, 14 de març de 1988) és un futbolista argentí que juga actualment al Club Atlético Lanús.

## Palmarès
### Sevilla FC

* Copa del Rei (2009-10)
# Iuner-Olokh

Iuner-Olokh (en rus: Юнер-Олох) és un poble de la república de Sakhà, a Rússia, que en el cens del 2010 no tenia cap habitant, pertany al districte de Namtsi.

## Referències

* ↑ «Село Воин - карта, подробное описание - СахаГИС». Arxivat de l'original el 2019-11-07. [Consulta: 7 ноября 2019].
# La Llenguadera

La Llenguadera és un indret del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Torallola.
Està situat al sud-oest de Torallola i a llevant de Sensui, ben a prop del termenal amb Salàs de Pallars, a l'entorn de Sensui. És a l'esquerra del barranc de Sensui, a llevant de la Boïga, al sud-est de les Escometes, a ponent de Serradàs i al sud-oest de Peraire.

## Enllaços externs

* Institut Cartogràfic de Catalunya
# 36 d'Andròmeda

36 d'Andròmeda (36 Andromedae) és una estrella de la constel·lació d'Andròmeda. Té una magnitud aparent de 5,46.

## Referències

* ↑ José Ángel Docobo Durántez «Spectral, photometric and speckle observations of visual binary WDS 00550+2338» (en anglès). Astronomy and Astrophysics, 2000, pàg. 1019–1025.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ van Leeuwen, F. «HIP 4288». Hipparcos, the New Reduction, 2007. [Consulta: 29 desembre 2012].
# Cumberland Hill

Cumberland Hill és una concentració de població designada pel cens dels Estats Units a l'estat de Rhode Island. Segons el cens del 2000 tenia 7.738 habitants.

## Demografia

Segons el cens del 2000, Cumberland Hill tenia 7.738 habitants, 3.054 habitatges, i 2.204 famílies. La densitat de població era de 908,1 habitants per km².
Dels 3.054 habitatges en un 33,7% hi vivien nens de menys de 18 anys, en un 60,8% hi vivien parelles casades, en un 8,5% dones solteres, i en un 27,8% no eren unitats familiars. En el 23,4% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,01.
Per edats la població es repartia de la següent manera: un 24,6% tenia menys de 18 anys, un 5% entre 18 i 24, un 33,6% entre 25 i 44, un 21,7% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 89,5 homes.
La renda mediana per habitatge era de 57.697 $ i la renda mediana per família de 68.361 $. Els homes tenien una renda mediana de 44.332 $ mentre que les dones 31.650 $. La renda per capita de la població era de 28.879 $. Aproximadament el 2,2% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cumberland Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Cumberland Hill». American Fact Finder. Oficina del Cens dels Estats Units, 12-01-2010.
# Carles Planell i Viñals

Carles Planell i Viñals (Barcelona, 1927) és un artista plàstic català. De formació autodidacta, es va donar a conèixer als anys 1950, gràcies a una exposició municipal de Belles Arts. Va formar part del Grup Sílex, i ha participat en diverses exposicions com el Salons d'Octubre. Va ser fundador dels Salons de Maig. El 1960 va participar en la Biennal de Venècia i en una exposició col·lectiva al Museu Guggenheim de Nova York. Actualment es poden trobar obres seves al Museu de Granollers i al Museu Abelló de Mollet del Vallès.

## Referències

* ↑ «Carles Planell i Viñals». Gran Enciclopèdia Catalana. Barcelona: Grup Enciclopèdia Catalana.
# Lindiwe Mazibuko

Lindiwe Mazibuko (Manzini, 9 d'abril de 1980) és una acadèmica i música sud-africana d'origen suazi, que ha ocupat càrrecs polítics. Entre d'altres ha estat líder parlamentaria en oposició a Democratic Alliance (DA). Va ser etiquetada de manera variable com a "estrella en ascens al Parlament" i una possible futura líder de la DA. Va ser elegida com a nova líder parlamentària del DA el 27 d'octubre de 2011, superant a Athol Trollip en una carrera ajustada, convertint-se en la primera persona no blanca a dirigir l'Aliança Democràtica al parlament sud-africà.

## Referències

* ↑ «DA shadow cabinet - full list of names».
* ↑ «National List MPs». Arxivat de l'original el 3 març 2016.
* ↑ Rossouw, Mandy. «Being black in the DA». Mail & Guardian, 26-09-2009.
* ↑ Terreblanche, Christelle. «DA MP challenges Zuma». IOL – Independent Online, 13-05-2010. [Consulta: 22 agost 2008].
* ↑ Rice, Catherine «Mazibuko wins top DA post». Eye Witness News, 27-10-2011.
* ↑ Grootes, Stephen «DA Parliamentary leader post to be announced». Eye Witness News, 27-10-2011.

## Enllaços externs

* The Ascent of Woman (BBC 2015) 4 Revolution (video documental)
# Denís Golovànov

Denís Iúrievitx Golovànov (rus: Денис Юрьевич Голованов, Sotxi, Unió Soviètica, 27 de març de 1979) és un exjugador professional de tennis rus.
Durant la seva carrera només disputà cinc partits individuals en el circuit ATP i en cap d'ells no aconseguí la victòria. Per altra banda, en dobles disputà el Torneig de Sant Petersburg l'any 2001 amb el seu compatriota Ievgueni Kàfelnikov com a parella i s'imposaren en la final en el seu únic títol professional. També va disputar dues semifinals junt al seu amic d'infància Marat Safin. Posteriorment, Safin el contractà com a entrenador.

## Palmarès: 1
### Dobles: 1 (1−0)

| Resultat | Núm. | Data | Torneig | Superfície | Parella | Oponents en la final | Marcador |
| Guanyador | 1. | 28 d'octubre de 2001 | Sant Petersburg, Rússia | Dura | Ievgueni Kàfelnikov | Marat Safin Irakli Labadze | 7–5, 6–4 |

## Referències

* ↑ Halloran, Jessica. «Safin eyes off Hewitt's No. 1 spot» (en anglès). The Age, 06-01-2003. [Consulta: 29 gener 2013].

## Enllaços externs

* Denís Golovànov
# Iunússovo

Iunússovo - Юнусово (rus) - és un poble de la República del Tatarstan, a Rússia. El 2010 tenia 57 habitants. Pertany al districte (raion) de Pestretsi.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# 40S

40S és la subunitat petita dels ribosomes eucariotes.
Interacciona amb el lloc intern d'entrada al ribosoma del virus de l'hepatitis C.

## Referències

* ↑ «40S» (en anglès). Medical Subject Headings.
* ↑ «MeSH Browser». [Consulta: 24 juliol 2021].
* ↑ Lytle JR, Wu L, Robertson HD «Domains on the hepatitis C virus internal ribosome entry site for 40s subunit binding». RNA, 8, 8, Agost 2002, pàg. 1045–55. DOI: 10.1017/S1355838202029965. PMID: 12212848.
# Cushing

«Cushing» té aquests significats:
* Cushing (Iowa)
* Cushing (Maine)
* Cushing (Nebraska)
* Cushing (Oklahoma)
* Peter Cushing (Kenley, Surrey, 1913 – Canterbury, Kent, 1994), actor anglès.
* Síndrome de Cushing, trastorn hormonal.
# Llibertat de pensament

La llibertat de pensament o la llibertat ideològica o de creença, és la capacitat de cadascú, en la seva consciència, d'adoptar, mantindre, i canviar qualsevol pensament, opinió, ideologia o creença; i, en el seu cas, poder manifestar-ho, cosa que passaria a ser objecte de la llibertat d'expressió, i en el seu àmbit: de la llibertat acadèmica, de la llibertat científica, i de la llibertat artística o llibertat de creació. És considerat un dels principals drets i llibertats, dels considerats drets civils i polítics o drets humans de primera generació. Històricament ha estat vinculada a la llibertat religiosa o de culte, i a la llibertat d'opinió o de premsa.

## Referències

* ↑ En la formulació de l'Organització per a la Seguretat i la Cooperació a Europa: Llibertat de pensament, consciència, religió o creença, Consell governamental, Kiev 2013.
* ↑ Es distingeix la "llibertat de l'artista" (Artistieke vrijheid en neerlandés) de la "llibertat de l'art" (Vrijheid van kunst en neerlandés, Kunstfreiheit en alemany); article 5 de la Llei Fonamental per a la República Federal d'Alemanya (font citada en Kunstfreiheit).
* ↑ Enciclopedia Jurídica - Libertad de pensamiento
Articles de la Declaració Universal dels Drets Humans :
# James Edward Oglethorpe

James Edward Oglethorpe (Londres, 22 de desembre de 1696 - Cranham, 30 de juny de 1785) fou un general i filantrop britànic, fundador de la colònia de Geòrgia.

## Biografia

Fill Theophilus Oglethorpe (1650-1702), estudià poc temps a Oxford abans d'entrar a l'exèrcit del príncep Eugeni de Savoia. Ajudant de camp, es distingí al setge de Belgrad de 1717.
Representant al Parlament, es mostrà com un gran reformador social, esperant poder reinstal·lar els pobres d'Anglaterra, i en particular els que es trobaven a les presons, al Nou Món. Proposa així la creació d'una colònia entre la Carolina del Sud i la Florida per proporcionar un amortidor contra la Florida espanyola i desembarcà al lloc de Savannah al febrer de 1733. De Londres, obtingué de poder portar-hi els insolvents, els indigents, els refugiats alemanys i suïssos i els jueus, però n'exclou els catòlics. Hi obre una lògia maçònica i hi bandeja l'esclavatge, la qual cosa no fou sense enrabiar alguns dels colons. El 1750 la colònia romania poc poblada i Geòrgia es va convertir en una colònia de la corona el 1752.
De tornada a Londres, va haver de llançar assalts contra les colònies espanyoles en el moment del conflicte anglo-espanyol de 1739, però fracassà a prendre Saint Augustine.
L'any 1743, va formar una unitat de rangers per a la Virgínia i els posà al servei de la Corona en el moment de l'Aixecament jacobita.

## Referències

* ↑ Richter, Daniel. Before the Revolution : America's ancient pasts (en anglès). Cambridge, Mass.: Belknap Press, 2011, p. 358-359. ISBN 0674072367.
* ↑ Fairbanks, George R. The History and Antiquities of the city of St. Augustine, Florida, founded A.D. 1565, comprising some of the most interesting portions of the early history of Florida (en anglès), 1858, p. 151.

## Bibliografia

* François Angelier, Diccionari dels Viatgers i Exploradors occidentals, Pygmalion, 2011, pàg. 516-517
* Romain Sardou, America, la mà vermella, T2, XO Edicions, París, 2012
* Cookie Lommel, James Oglethorpe : humanitarian and Soldier, Chelsea House Publishers, 2000

## Enllaços externs

* The New Georgia Encyclopedia Arxivat 2013-02-01 a Wayback Machine.
# 40 Bank Street

El 40 Bank Street és un gratacel de la zona d'Heron Quays, al barri Canary Wharf, del districte de Docklands, a Londres. Té una alçada de 153 metres (502 peus) i compta amb 33 pisos. L'edifici va ser dissenyat per Cesar Pelli & Associates i va ser construït per l'empresa Canary Wharf Contractors.
Va ser acabat el 2003 i és utilitzat per Skadden, Arps, Slate, Meagher & Flom (Regne Unit), Allen & Overy, Barclays Capital, Techsenseuk i ANZ Bank.

## Referències

* ↑ «Web de Canary Wharf Contractors». Arxivat de l'original el 2010-04-25. [Consulta: 7 setembre 2013].

## Enllaços externs

* Emporis.com
# Cushing (Nebraska)

Cushing és una població dels Estats Units a l'estat de Nebraska. Segons el cens del 2000 tenia 31 habitants.

## Demografia

Segons el cens del 2000, Cushing tenia 31 habitants, 13 habitatges, i 8 famílies. La densitat de població era de 39,9 habitants per km².
Dels 13 habitatges en un 38,5% hi vivien nens de menys de 18 anys, en un 53,8% hi vivien parelles casades, en un 15,4% dones solteres, i en un 30,8% no eren unitats familiars. En el 30,8% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3.
Per edats la població es repartia de la següent manera: un 25,8% tenia menys de 18 anys, un 6,5% entre 18 i 24, un 35,5% entre 25 i 44, un 25,8% de 45 a 60 i un 6,5% 65 anys o més.
L'edat mediana era de 38 anys. Per cada 100 dones de 18 o més anys hi havia 109,1 homes.
La renda mediana per habitatge era de 20.625 $ i la renda mediana per família de 17.500 $. Els homes tenien una renda mediana de 24.375 $ mentre que les dones 12.917 $. La renda per capita de la població era de 9.161 $. Aproximadament el 50% de les famílies i el 60,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cushing». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Cushing». American Fact Finder. Oficina del Cens dels Estats Units, 12-01-2010.
# Casa al carrer de la Rosa, 12 (Sabadell)

La Casa al carrer de la Rosa, 12 és una obra de Sabadell (Vallès Occidental) protegida com a Bé Cultural d'Interès Local.

## Descripció

Immoble d'habitatges entre mitgeres. Edifici de planta baixa i tres pisos, la seva façana principal dona al carrer de la Rosa.
La façana principal es compon segons els cànons clàssics (distinció de basament per la dimensió de les obertures, reducció d'obertures i volades de lloses de balcó en alçada i eixos verticals), compta amb sis eixos verticals, amb ressalt de l'eix de simetria per la continuïtat de les llosanes de balcó de dues balconeres de la primera planta. El basament compta amb portals i obertures balconeres a la resta de plantes amb línia d'imposta coincident amb lloses de balcó individuals.

## Referències

* 1 2 «Casa al carrer de la Rosa, 12». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 juny 2020].

## Enllaços externs

* Casa al carrer de la Rosa, 12 Arxivat 2016-03-03 a Wayback Machine., fitxa del catàleg de l'Ajuntament
# Postumi

Postumi és el nom dels següents personatges:
* Relatiu a la gens Postúmia
* Marc Postumi, magistrat romà, qüestor de Verres al govern de Sicília el 73 aC
* Postumi (polític), pompeià destacat
# Les llàgrimes de sant Pere (El Greco, Museu Soumaya)

Les llàgrimes de sant Pere és una obra d'El Greco, realitzada a l'oli sobre tela, datada circa 1596, que es troba actualment al Museu Soumaya de la Ciutat de Mèxic. Consta amb la referència X-440 en el catàleg raonat d'obres d'El Greco, realitzat per Harold E. Wethey.

## Introducció

El tema de Les llàgrimes de Sant Pere està narrat a l'Evangeli segons Lluc (Lc 22:62), a l'Evangeli segons Mateu (Mt 26:75), a l'Evangeli segons Marc (Mc 14:72) i a l'Evangeli segons Marc (Mc 14:72). Aquesta temàtica ja havia estat tractada anteriorment, en diverses èpoques i llocs, en pintures al fresc, tríptics i retaules, però sembla que va ésser El Greco qui va representar-lo per primera vegada en format de pintura a l'oli sobre llenç independent. Harold Wethey accepta cinc obres com a autògrafes del mestre cretenc, i dotze variants més, que considera que tenen una major o menor intervenció del seu taller.

## Anàlisi de l'obra

Pintura a l'oli sobre llenç; circa 1596; Museu Soumaya, Ciutat de Mèxic.
Harold E. Wethey degué veure aquest llenç abans de la restauració, ja que en dona una opinió força displicent.
El Greco representa Sant Pere amb túnica blava i mantell groc, davant l'entrada d'una cova, en la qual hi ha un tronc i unes fulles d'heura a la paret. Té les mans entrellaçades sobre el pit, i els seus ulls amarats de llàgrimes miren el Cel. Els seus braços, forts i nervuts, son veritablement els d'un pescador. Al fons a l'esquerra, hom pot veure l'àngel que guarda el Sant Sepulcre, ja buit després de la Resurrecció de Jesús, i a Maria Magdalena.

## Procedència

* Marquès de Legarda?, Vitoria.
* H.D. Havemeyer, Nova York.(venda el 10 d'abril de 1930, número 98)
* Fundación Cintas

## Vegeu també

* Les llàgrimes de sant Pere (El Greco, Bowes Museum)
* Les llàgrimes de sant Pere (El Greco, obres originals)
* Les llàgrimes de sant Pere (El Greco, versions del taller)

## Referències

* ↑ Wethey, Harold E. op. cit., p. 155.
* ↑ Wethey, Harold E. op. cit., p. 156.
* ↑ Wethey, Harold E. op. cit., p. 270.
* ↑ Álvarez Lopera, José. op. cit., p. 132.

## Bibliografia

* Wethey, Harold Edwin; El Greco y su Escuela (Volumen-II) ; Ediciones Guadarrama; Madrid-1967.
* Álvarez Lopera, José; El Greco, La Obra esencial; Editorial Sílex; Madrid-2014; ISBN 978-84-7737-8600
* Gudiol, José; Doménikos Theotokópoulos, El Greco; Ediciones Polígrafa, S.A.; Barcelona-1982; ISBN 84 343 0031 1
# James Earl Ray

James Earl Ray (10 de març, 1928 a Alton (Estats Units); 23 d'abril, 1998) fou declarat culpable de l'assassinat de Martin Luther King.
Ray fou arrestat a Londres el 8 de juny, 1968 per l'assassinat de King el 4 d'abril del mateix any i va ser extradit als EUA on es va declarar culpable al judici celebrat a Memphis, Tennessee el 10 de març de 1969.
Se'l va condemnar a complir 99 anys de presó, evitant així la pena de mort, encara que hauria estat altament improbable que se l'hagués executat fins i tot si hagués estat condemnat a mort, a conseqüència de la decisió de la Cort Suprema dels EUA del 1972 en el cas de Furman versus Georgia invalidant completament la pena de mort en vigor fins aquell moment.
Tan sols 3 dies després del judici i la condemna, es va retractar de la seva confessió, i afirmava que una persona amb l'àlies 'Raoul' estava implicada amb el seu germà Johnny. Va passar la resta de la seva vida intentant retirar la seva condició de culpable sense aconseguir-ho.
En Ray i sis altres convictes s'escaparen de la presó estatal Brushy Mountain a Petros, Tennessee el 10 de juny, de 1977 breument després que Ray testifiques que no va disparar a King a la Casa Comitè Selecte sobre Assassinats, però fou empresonat de nou el 13 de juny i retornat a la presó. Fou condemnat de nou amb més anys de condemna per intentar escapar-se de la presó.
En Ray morí per unes complicacions relacionades amb una malaltia de ronyó, provocada per l'hepatitis C. L'hepatitis C fou contreta probablement com a resultat d'una transfusió de sang, després d'una punyalada mentre era a la Presó Estatal de Brushy Mountain.
El 1997 el fill de Martin Luther King Dexter King es va trobar amb Ray, i públicament va donar-li suport per obtenir un judici just. Lloyd Jowers fou dut a un tribunal civil processat com a part d'una conspiració per assassinar Martin Luther King, Jowers es va declarar culpable i la família de King es va atorgar un dòlar com a retribució, senyal per demostrar que no eren allà per raons econòmiques. El Dr. William Pepper va lluitar com advocat de James Earl Ray fins a la seva mort i llavors va continuar, en benefici de la família King. La família de King no creu que Ray fes res en l'assassinat de Martin Luther King

## Referències

* William Pepper, An act of state, the execution of Martin Luther King, ("Un acte del govern, l'execució de Martin Luther King").
# Levàixovka

Levàixovka (en rus: Левашовка) és un poble de l'óblast de Vorónej, a Rússia, segons el cens del 2010 tenia 295 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# AIW

AIW té els següents significats:
* Alícia en terra de meravelles (del seu nom en anglès Alice In Wonderland), obra de literatura fantàstica creada per Lewis Carroll
* AIW també és el codi UCI d'IsoWhey Sports SwissWellness, equip ciclista professional d'Austràlia